text: [{"text_idx": "#000000", "text": "Tvey a\u0301ra sa\u0301ttma\u0301la til ungan leikara"}, {"text_idx": "#000002", "text": "TB skriva\u00f0i i\u0301 farnu viku undir sa\u0301ttma\u0301la vi\u00f0 tri\u0301ggjar av lokalu leikarunum, umframt ein tv\u00f8ramann i\u0301 u\u0301tlegd, i\u00f0 komin er fra\u0301 grannunum u\u0301r FC Su\u00f0uroy. Ho\u0301ast teir allir eru ty\u0301dningarmiklir og spennandi leikarar, so er ein teirra, sum vit fara at leggja serligan dent a\u0301 hessafer\u00f0. Talan er um bert 16 a\u0301ra gamla Ro\u0301gva Ka\u0301rason, sum vi\u00f0 einum fantastiskum hugbur\u00f0i, og ikki minni arbei\u00f0sinnsatsi, veruliga hevur gj\u00f8rt vart vi\u00f0 seg i\u0301 vetur. Hinir leikararnar eru; br\u00f8\u00f0urnir To\u0301rur og Dan Mortensen og To\u0301ki Brattali\u0301\u00f0, i\u00f0 ju\u0301st er komin u\u0301r FC Su\u00f0uroy."}, {"text_idx": "#000003", "text": "16 a\u0301ra gamli Ro\u0301gvi Ka\u0301rason er ein fyrimynd fyri a\u00f0rar ungar leikarar. Hann er ikki bara sera dugnaligur bo\u0301ltsp\u00e6lari, men serliga er ta\u00f0 hansara go\u0301\u00f0i hugbur\u00f0ur, i\u00f0 vann honum ein tvey a\u0301ra sa\u0301ttma\u0301la vi\u00f0 TB (Mynd: Niels Petersen)"}, {"text_idx": "#000004", "text": "Ta\u00f0 er ikki vanligt, at TB ger tvey a\u0301ra sa\u0301ttma\u0301la vi\u00f0 bert 16 a\u0301ra gamlar leikarar, men vi\u00f0 Ro\u0301gva Ka\u0301rason var\u00f0 mett, at hetta var eitt gylt h\u00f8vi. Ro\u0301gvi brennir veruliga fyri si\u0301nari i\u0301tro\u0301tt, og er serstakliga a\u0301gry\u0301tin. Hann vi\u0301sur fyrimyndarligan at- og hugbur\u00f0 til allar samlingar hja\u0301 ho\u0301pinum, ta\u00f0 veri\u00f0 seg til venjing ella dyst. Ro\u0301gvi er harafturat, og ikki av minni ty\u0301dningi, sera dugnaligur fo\u0301tbo\u0301ltsp\u00e6lari. Hann hevur gott eyga fyri sp\u00e6linum, og tekniskt er hann heilt v\u00e6l fyri. Felagi\u00f0 sa\u0301 ta\u00f0 ti\u0301skil sum eina sja\u0301lvfylgju, at bjo\u0301\u00f0a evnari\u0301ka unglinginum u\u0301r Trongisva\u0301gi ein tvey a\u0301ra sa\u0301ttma\u0301la. Ta\u00f0 er vi\u00f0 sto\u0301rum spenningi, at vit fara at fylgja Ro\u0301gva framyvir."}, {"text_idx": "#000006", "text": "To\u0301rur og Dan Mortensen hava i\u0301 mong mong a\u0301r veri\u00f0 undangongumenn, ta\u0301 ta\u00f0 er komi\u00f0 til at kempa og at ganga undan a\u0301 v\u00f8llinum. Teir eru nu\u0301 komnir naka\u00f0 upp i\u0301 a\u0301rini, men passandi vi\u00f0 teirra a\u0301gry\u0301tni og go\u0301\u00f0a arbei\u00f0smoral, so longja teir ba\u0301\u00f0ir vi\u00f0 barndo\u0301msfelagi\u00f0.\nDan er, vi\u00f0 si\u0301num 352 dystum, tann leikarin, i\u00f0 hevur umbo\u00f0a\u00f0 besta li\u00f0i\u00f0 hja\u0301 TB flestar fer\u00f0ir, og ikki nokk vi\u00f0 ti\u0301. Hann er eisini bert tvey ma\u0301l fra\u0301 at ver\u00f0a ma\u0301lkongur i\u0301 felagnum. Fyribils eigur O\u0301li Johannesen to\u0301 hendan hei\u00f0ur, vi\u00f0 heili 80 ma\u0301lum. Dan hevur higartil skoti\u00f0 78 ma\u0301l.\nTa\u00f0 skal to\u0301 eisini nevnast, at Einar Petersen eisini hevur skoti\u00f0 78 ma\u0301l fyri TB, men fleiri av ma\u0301lunum eru skotin fyri n\u00e6stbesta li\u00f0 felagsins.\nEldri beiggi Dan, To\u0301rur Mortensen hevur gamani\u0301 ikki skoti\u00f0 eins no\u0301gv ma\u0301l, men si\u0301\u00f0an br\u00f8\u00f0urnir ba\u0301\u00f0ir byrja\u00f0u at sp\u00e6la fyri besta li\u00f0i\u00f0 hja\u0301 TB, afturi i\u0301 1994, hava ba\u0301\u00f0ir veri\u00f0 dyggir stu\u00f0lar hja\u0301 aldursforsetanum. Never say die hugbur\u00f0ur teirra er ein o\u0301t\u00f8mandi inspiratio\u0301nskelda, i\u00f0 teir ungu leikararnar gera klo\u0301kt i\u0301, at leggja s\u00e6r i\u0301 geyma."}, {"text_idx": "#000007", "text": "Hann hevur fingi\u00f0 si\u0301n fo\u0301tbo\u0301ltsuppv\u00f8kstur i\u0301 grannafelagi okkara, FC Su\u00f0uroy, men nu\u0301 er hann komin til felagi\u00f0, i\u00f0 pa\u0301pin byrja\u00f0i si\u0301n fo\u0301tbo\u0301ltsuppv\u00f8kstur. Talan er um 19 a\u0301ra gamla To\u0301ka Brattali\u0301\u00f0, i\u00f0 er sonur fyrrverandi TB leikaran, Jens Petur Brattali\u0301\u00f0. Ta\u00f0 er ti\u0301skil ikki so l\u00f8gi\u00f0, at drongurin velur at royna seg i\u0301 heimbygd pa\u0301pa si\u0301ns. Umst\u00f8\u00f0urnar eru vor\u00f0nar so framu\u0301r go\u0301\u00f0ar inni vi\u00f0 Sto\u0301ra\u0301, b\u00e6\u00f0i hvat leikaratilfeingi, og, ikki minst, umst\u00f8\u00f0um kring v\u00f8llin vi\u00f0vi\u0301kur, so ta\u00f0 dregur sja\u0301lvandi eisini. I\u0301 To\u0301ka hava TB ein a\u0301gry\u0301tnan, kvikan og u\u0301tfordrandi leikara, sum eisini javnan finnur vegin fram til ma\u0301li\u00f0. At hann bert er 19 a\u0301r, merkir sja\u0301lvandi, at hann hevur mong a\u0301r frammanfyri s\u00e6r, og spennandi ver\u00f0ur at fylgja gongd hansara i\u0301 TB. V\u00e6lkomin To\u0301ki, og bestan byr framyvir.\nA\u00f0rir leikarar hava eisini valt at flyta fra\u0301 FC Su\u00f0uroy til TB i\u0301 a\u0301r, men hesir ver\u00f0a umr\u00f8ddir i\u0301 a\u00f0rari grein, sum v\u00e6ntandi ver\u00f0ur kla\u0301r einafer\u00f0 i\u0301 n\u00e6stu viku. To\u0301 skulu tit hervi\u00f0 ver\u00f0a ynsktir hjartaliga v\u00e6lkomnir."}]